《夜行船 清琴》
清代·顾景文

饱挂轻帆冲雾去。月初斜、未分明处。渔市灯红，雁汀芦白，隔岸明茫人语。

自是扁舟鲑菜侣。甚勾回、十年情绪。绣被眠香，深杯滞酒，真个画船听雨。

作者简介：顾景文（1631-1675）.字景行，号匏园，无锡人。诸生。端文公曾孙，才华瞻逸，早岁一诗文名一时，晚年杜门养疴，惟守少陵放翁二集，有《匏园诗稿》、《楚游草》行世。